документи са на националния език;
 viii) Взаимно се подпомагат в изготвянето на заключение от инспекции, и
 ix) Следят провеждането на инспекции на образци да се определя и да почива на анализ на риска и на
 наличието на обективни критерии, без да засягат оперативната самостоятелност на техническите агенти;
 б) Техническите агенти се нотифицират взаимно при първа възможност, в случай че технически агент или авиа­
 ционен орган повече не е в състояние да спазва изискванията на настоящия параграф. Ако някой от техническите
 агенти вярва, че техническата компетентност вече не е на подходящо ниво, то техническият агент провежда
 консултации и предлага план за действие, включително всякакви корективни дейности, с цел преодоляване на
 недостатъците;
 в) В случай че технически агент или авиационен орган не коригира недостатъците в рамките на определен в плана
 за действие срок, всеки от техническите агенти може да отнесе въпроса пред СКСТО;
 г) Когато някоя от страните възнамерява да спре признаването на констатации или одобрения, направени от
 технически агент или авиационен орган, страната незабавно нотифицира другата страна съгласно член 18а от
 споразумението.
 7. НОТИФИКАЦИЯ ЗА РАЗСЛЕДВАНЕ И ДЕЙСТВИЯ ПО ИЗПЪЛНЕНИЕ
 7.1. В изпълнение на разпоредбите на член 8 от споразумението, всяка от страните, посредством своя технически агент и
 когато това е приложимо, посредством авиационните органи, надлежно нотифицира на другата страна всякакви
 разследвания и последващи действия за прекратяване по отношение на констатирано несъответствие по настоящото
 приложение по отношение на ремонтна база/организация за техническо обслужване, които са под регулаторния
 контрол на другата страна и които могат да доведат до действия по изпълнение под формата на наказания или
 оттегляне, спиране или ограничаване на издаденото удостоверение.
 7.2. Нотификацията трябва да се изпрати до съответните звена за контакт, определени в списъка, посочен в член 5 от
 настоящото приложение.
 ---pagebreak--- L 291/38 BG Официален вестник на Европейския съюз 9.11.2011 г.
 7.3. Страните си запазват правото да предприемат такива действия по изпълнение. Все пак, в някои случаи, страната
 може да предпочете да преразгледа оздравителните мерки, предприети от другата страна. Процесът на консултации
 относно мерките по изпълнение съгласно настоящото приложение е предмет на редовен съвместен преглед от страна
 на СКСТО.
 7.4. В случай на оттегляне или спиране действието на удостоверение на FAA, съгласно 14 CFR част 145 на ремонтна
 база или на удостоверение за одобрение на организация за техническо обслужване, издадени съгласно Регламент
 (ЕО) No 2042/2003 на Комисията, приложение II, техническият агент и, когато това е приложимо, авиационният
 орган нотифицират техническия агент и, когато това е приложимо, авиационния орган на другата страна за
 оттеглянето или спирането.
 8. ПРЕХОДНИ РАЗПОРЕДБИ
 8.1. По отношение на преходното действие на одобренията, издадени съгласно двустранни споразумения между Съеди­
 нените щати и държавите–членки на Европейската общност, изброени в приложение 1 към Споразумението и които
 са валидни по времето на влизане в сила на настоящото приложение, страните договарят следните преходни
 разпоредби.
 8.2. Независимо от разпоредбата на член 16 В, одобрения на ремонтна база/организация за техническо обслужване,
 издадени от технически агент или от авиационен орган съгласно Процедурите за изпълнение за техническо
 обслужване (наричани по-долу ПИТО) по двустранните споразумения, изброени в приложение 1 към Споразу­
 мението и които